เรื่องร้องเรียน: ช่วยมาตรวจสอบมอเตอร์ไซค์วิ่งบนฟุตบาทหน่อยค่ะ วิ่งบนฟุตบาทไม่สนคนเดินเลย วิ่งจนพื้นที่ปูใหม่จะพังอยู่แล้ว วิ่งกันทั้งวัน
การดำเนินการของเจ้าหน้าที่: สำนักงานเขตบางพลัด ได้มอบหมายให้เจ้าหน้าที่ฝ่ายเทศกิจตรวจสอบเรื่องร้องเรียน ขณะตรวจสอบไม่พบผู้ขับขี่บนทางเท้า และกำชับให้เจ้าหน้าที่กวดขันต่อไปอย่างต่อเนื่อง
ความเห็นของผู้แจ้ง: มาอยู่ที่หน้างานไม่ถึง1นาที ขี่มอไซมาถ่ายรูปแล้วก็ไป มันจะเจอปัญหาได้ยังไงคะ ลองมานั่งมองสัก1วันดูจะรู้ว่ามอไซวิ่งกันเยอะมาก มาแบบไม่ต้องตั้งป้อมยืนกั้นอะไรยิ่งใหญ่นะคะ มาเหมือนคนธรรมดา ลองดูค่ะว่ายังจะไม่พบมอไซวิ่งบนฟุตบาทอีกมั้ย ยิ่งช่วงเย็นยิ่งเยอะ รบกวนจริงใจกับการแก้ปัญหาหน่อยนะคะ ถ้าผู้รักษากฎหย่อนยาน แล้วประชาชนจะปฎิบัติตามได้ยังไงคะ
พื้นที่: แขวงบางอ้อ เขตบางพลัด กรุงเทพมหานคร